આ બાબતે સેલ્સટેક્ષ પ્રેકટિસનર્સ એસોસીએશન દ્વારા કલેક્ટર, સાંસદ સભ્ય અને કેન્દ્ર તથા રાજ્યના સેલટેક્ષ વિભાગને આવેદનપત્ર આપવામાં આવ્યું હતું. આ અંગેની વધુ માહિતી આપતાં ટેક્ષ પ્રેકટિશનર્સ એસો. નડિયાદના હોદેદારોએ જણાવ્યું હતું કે, જીએસટી નેટવર્ક પર એકસાથે અંદાજે ૧,૫૦,૦૦૦ લાખ રીટર્ન ફાઈલ થઈ શકે છે. તેમજ દેશમાં જીએસટી ધરાવતા વેપારીની સંખ્યા ૧.૧૪ કરોડ છે એટલે કે સર્વરને અપગ્રેડ કરવું પડે તેની કેપીસીટી વધારવી જોઈએ. જેથી વેપારીઓ સરળતાથી પોતાના કાર્યો કરી શકે અને લેટ ફીમાંથી બચી શકે. હાલમાં સર્વર મોટાભાગે ડાઉન જ હોય છે. જેથી વેપારીઓને ભારે હાલાકીનો સામનો કરવો પડે છે. ખેડા આણંદ જિલ્લામાં અંદાજે પચાસ હજાર ઉપરાંત ગ્રાહકો છે. જેઓને મુશકેલી પડી રહી છે. સાથે સાથે રિફંડની પ્રક્રિયા ખૂબ જ જટીલ છે. અનેક કિસ્સાઓમાં વેપારીઓને રિફંડ ૯૦ દિવસે પણ મળતું નથી. આવા સંજોગોમાં સિંગલ વિન્ડો રિફંડ ક્લીરન્સ સિસ્ટમ ડેવલપ કરવા માટે અને રીફંડની અરજીનો નિકાલ માત્ર ૨૦ દિવસમાં કરવાની માંગણી કરાઇ છે. જીએસટી નેટવર્ક સામે કોઈ તકલીફ હોય તો વેપારીઓ કે કર-વ્યવસાયીઓ જીએસટી હેલ્પ સેન્ટરમાં ફોન કરીને થાકી જાય છે. અત્યારના હેલ્પલાઈન પરથી કોઈ હેલ્પ મળતી જ નથી અને હાસ્યાસ્પદ જવાબ મળે છે. અનેક કિસ્સામાં અમદાવાદ-દિલ્હી સુધી વેપારીઓએ ધક્કા ખાવા પડયા છે. તેના પણ દાખલા છે.